hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հայաստանում շարունակում է ակտուալ մնալ կանանց իրավունքների պաշտպանության իրավունքը | Forrights.am
Այս առումով խնդիր է մնում ապահովել կանանց լիարժեք և արդյունավետ մասնակցությունը, ինչպես նաև հանրային կյանքի բոլոր մակարդակներում առաջնորդության հավասար հնարավորությունները, հավասար վճարումները և աշխատաշուկային հավասար հասանելիությունը։ Խնդրահարույց են համարվում նաև հանրային մթնոլորտի փոփոխության դժվարությունները:
«Փաստն այն է, որ այս խնդիրը ՀՀ-ում շարունակում է մնալ։ Մենք չենք կարողանում մշակել այնպիսի մեխանիզմներ, որ խնդրին տանք ճկուն լուծումներ»,- նկատեց Անի Սամսոնյանը։ Վերջինիս կարծիքով՝ տեղական ինքնակառավարման մարմիններում կանանց մասնակցության մասով հետընթաց ենք ապրել։
«Սեպտեմբերի 29-ին Մասնակցել եմ համայնքներում տեղի ունեցող ընտրությունների նախընտրական քարոզարշավներին և կանանց ներգրավվածության քննարկումներին և այս հարցով բավական դժվարություններ կային այն մասով, որ ՏԻՄ ընտրությունները դարձել են ոչ գրավիչ կանաց համար և նրանց մասնակցությունը պակասել է»,-ասաց ԱԺ «Լուսավոր Հայաստան» խմբակցության պատգամավոր Անի Սամսոնյանը, նշելով, որ 7 համայնքների համար առաջադրվել էր 99 թեկնածու, որոնցից 12-ն էր կին։
Պատգամավորը նկատեց, որ նույն պատկերը եղել է նաև դեկտեմբերին տեղի ունեցած ՏԻՄ ընտրություններին․
«Առաջադրվել էր 3 կին, ճիշտ է երեքն էլ ընտրվել են, սակայն սա ցածր և խայտառակ ցուցանիշ է։ Հեղափոխությունն ինքնին առաջընթաց չի գրանցել։ Այն, որ հեղափոխություն է եղել և քաղաքական համակարգն է փոխվել, դա չի նպաստել, որ ՏԻՄ ընտրություններում կանայք ակտիվ ներգրավվեն, և սա խոսում է, որ մենք համակարգում ունենք խնդիրներ»,- ասաց Անի Սամսոնյանը։
ԱԺ «Իմ քայլը» խմբակցության պատգամավոր Մարիա Կարապետյանի կարծիքով, խնդիրը խորքային է, քանի որ հեղափոխությունից հետո քաղաքականության մեջ միանգամից կանանց մասնակցության կտրուկ և աննախադեպ աճ չի գրանցվել․
«Սակայն այս պահին երկիրը կառավարող ուժը որդեգրել է կանանց և տղամարդկանց հավասարությունը խթանող քաղաքականությունը։ Մանկությունից սկսած աղջիկ երեխաներին պետք է դաստիարակենք այնպես, որպեսզի նրանք երիտասարդ տարիքում և արդեն հասունության տարիքում, ունենան մարդկային ցանցեր, ունենան ընտրողների զանգված, ունենան ճանաչելիություն։ ՏԻՄ-երի առումով համամտ եմ, որ շատ աշխատանք ունենք անելու՝ զորեղացնելու, որ կանայք ներգրավվեն»,- ասաց Մարիա Կարապետյանը։
ԱԺ «Իմ քայլը» խմբակցության պատգամավոր Մարիա Կարապետյան մատնանշեց նաև դրական փոփոխությունները․ «Այսօր ՀՀ-ում կառավարում է մի ուժ, որի կորիզը հանդիսացող թե փիլիսոփայության, և թե նախընտրական ծրագրի մեջ կանանց և տղամարդկանց իրավահավասարությունը, ինչպես նաև բռնությունից զերծ հանրության կառուցումը կարևորագույն, առանցքային թեզեր են։ Նշեմ, որ այս կառավարությունում փոխնախարարների թվով ամենամեծ թվով կին փոխնախարարներն ունենք, քան նախորդ ժամանակաշրջաններում»,- նկատեց նա։
ՀՀ ՄԻՊ աշխատակազմի հետազոտական և կրթական կենտրոնի ղեկավար Նինա Փիրումյանի կարծիքով կանանց նկատմաբ խտրականության  բոլոր ձևերի վերացումն ու նրանց նկատմաբ բռնության դեմ պայքարը չպետք է դիտարկվի, իբրև կանանց պայքար իրենց իրավուքների համար․
«Դրա վերջնական հասցեատերը պետությունն ուև հասարակությունն է։ Կանանց նկատմամբ բռնությունն ընտանիքում նրանց իրավունքների խախտման ամենակոպիտ ձևն է»,-նկատեց Նինա Փիրումյանը։
Իրավապաշտպան, «Ընդդեմ կանանց նկատմամբ բռնության կոալիցիայի» համակարգող Զառա Հովհաննիսյանի կարծիքով՝  հասարակական-քաղաքական կյանքին կանանց թերներկայացվածությունը մնում է արդիական։
Նաև նաև անդրադարձավ ընտանիքում կանանց նկատմամբ իրականացվող բռնություններին։
«Առանձին, ինքնուրույն խնդիր և մարտահրավեր է ընտանեկան բռնության կանխարգելման մեխանիզմների արդյունավետության բարձրացումը, որովհետև կանանց նկատմամբ բռնությունն ընտանիքում կնոջ նկատմամբ խտրականության դրսևորման ամենակոպիտ ձևն է։ Սա նաև իր հերթին խանգարում է և չի թողնում կնոջն ինքնադրսևորվել այլ հարաբերություններում, այդ թվում՝ աշխատանքային հարաբերություներում»,- վստահեցրեց «Ընդդեմ կանանց նկատմամբ բռնության կոալիցիայի» համակարգող Զառա Հովհաննիսյանը։
Նախորդ նյութը«Այսօր դատական համակարգը համարձակություն չունի կրկին բանտարկելու Ժիրայր Սեֆիլյանին»
Հաջորդ նյութըՍմբատ Այվազյանն արդարացվեց․ «Քանի դեռ բոլոր մեղավորները պատասխան չեն տվել, անդարության մասին խոսելն անիմաստ է»
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Նյու Յորքում կայացել է Փաշինյանի և Բլինքենի հանդիպումը
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.